
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1502 

1 Νοεμβρίου 2005 


Α ΠΟΦΑΣΕΙ Σ 

Αριθμ. 44357 

Τεχνικές προδιαγραφές μελετών Ρυθμιστικών Σχεδίων 
και προγραμμάτων προστασίας περιβάλλοντος και 
αμοιβές μηχανικών για την εκπόνηση μελετών. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 2 του ν. 2508/1997 «Βιώσιμη 
οικιστική ανάπτυξη και άλλες διατάξεις» (ΦΕΚ 124 Α). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη του κρα¬ 
τικού προϋπολογισμού. 

4. Την υπ’ αριθμ. 4881/2004 (ΦΕΚ 754/Β/2004) «κοινή 
απόφαση του Πρωθυπουργού και του Υπουργού ΠΕΧΩ- 
ΔΕ για την ανάθεση αρμοδιοτήτων στους Υφυπουργούς 
ΠΕΧΩΔΕ», αποφασίζουμε : 

Α. Καθορίζονται Τεχνικές Προδιαγραφές Εκπόνησης 
Μελετών Ρυθμιστικών Σχεδίων και Προγραμμάτων Προ¬ 
στασίας του Περιβάλλοντος ως εξής : 

I. Γενικά 

1. Οι γενικές προδιαγραφές αυτές αφορούν στην 
κατάρτιση μελέτης οικιστικής ανάπτυξης και προστα¬ 
σίας περιβάλλοντος και γενικότερης ανάπτυξης μιας 
ευρύτερης αστικής περιοχής η οποία εγκρίνεται ως 
«Ρυθμιστικό Σχέδιο και Πρόγραμμα Προστασίας του 
Περιβάλλοντος» (Ρ.Σ.). 

2. Η περιοχή μελέτης Ρ.Σ. διαφοροποιείται ανάλογα 
με το αστικό κέντρο που εξετάζεται κάθε φορά και την 
αντίστοιχη ζώνη επιρροής του. Τα «κατ’ αρχήν» όρια της 
περιοχής του καθορίζονται με Απόφαση του Υπουργού 
ΠΕΧΩΔΕ, ενώ κατά την εκπόνηση της μελέτης είναι 
δυνατόν αυτά να τροποποιηθούν. Τα παραπάνω όρια 
οριστικοποιούνται με την έγκριση του Ρ.Σ. 

3. Το Ρ.Σ. και το πρόγραμμα προστασίας περιβάλ¬ 
λοντος εναρμονίζεται με μεσοπρόθεσμα και μακρο¬ 
πρόθεσμα προγράμματα οικονομικής και κοινωνικής 
ανάπτυξης της περιοχής στην οποία αναφέρεται. 

4. Το Ρ.Σ. κατά το ν. 2508/1997 αποτελεί επιτελικό 
σχέδιο χάραξης χωρικών πολιτικών με προσδιορισμένα 


κοινωνικά, οικονομικά και αναπτυξιακά πλαίσια, αλλά και 
μηχανισμούς στρατηγικού σχεδιασμού των σημαντικών 
- κρίσιμων αστικών περιοχών της χώρας. Συνιστά δε 
ένα ενιαίο πλαίσιο πολιτικής και δράσης με ιεραρχη¬ 
μένους και σαφείς γενικούς και ειδικούς στόχους και 
σχετικά προγράμματα για συγκεκριμένο χρονικό ορίζο¬ 
ντα υλοποίησης τους μέσω του αρμοδίου Οργανισμού 
Ρυθμιστικού Σχεδίου. 

5. Οι βασικοί στόχοι του Ρ.Σ. επιτυγχάνονται κυρίως 
με τον προσδιορισμό της επιθυμητής δομής, οργάνωσης 
και ανάπτυξης της κάθε κρίσιμης αστικής περιοχής και 
τον καθορισμό κατευθύνσεων, μέτρων πολιτικής και 
συστημάτων δομικών παρεμβάσεων στρατηγικής σημα¬ 
σίας για τον αστικό, περιαστικό και εξωαστικό χώρο. 

II. Ρόλος του Ρυθμιστικού Σχεδίου 

Οι νέες συνθήκες που επικρατούν τόσο σε εθνικό, 
όσο σε ευρωπαϊκό και διεθνές επίπεδο, σε συνδυασμό 
με το διευρυμένο ρόλο που καλούνται να παίξουν τόσο 
οι μητροπολιτικές περιοχές όσο και οι κύριοι αστικοί 
πυρήνες των περιφερειών της χώρας, καθιστούν επι¬ 
βεβλημένη μια στρατηγικού χαρακτήρα αντιμετώπιση 
των προβλημάτων τους και ανάδειξη - εκμετάλλευση 
των πλεονεκτημάτων τους από τη σκοπιά του αναπτυ¬ 
ξιακού σχεδιασμού και προγραμματισμού. Ειδικότερα 
το Ρ.Σ. : 

1. Οφείλει να εναρμονίζεται, σύμφωνα με τις διατάξεις 
του ν. 2742/1999 (άρθρο 9), προς τις κατευθύνσεις του 
εγκεκριμένου «Περιφερειακού Πλαισίου Σχεδιασμού και 
Αειφόρου Ανάπτυξης» (ΠΠΧΣΑΑ) της περιφέρειας όπου 
ανήκει η σχεδιαζόμενη αστική περιοχή, όπως και με την 
τυχόν νεότερη αξιολόγησή του. 

2. Έχει συγκεκριμένο εύρος και βάθος προσέγγισης 
του επιτελικού - στρατηγικού σχεδιασμού της χωρικής 
ανάπτυξης στο πλαίσιο δημιουργίας ενός δομικού σχε¬ 
δίου στόχων και παρεμβάσεων στην ευρύτερη αστική 
περιοχή. 

3. Έχει ως στόχο την επίτευξη μιας χωρικά ισόρροπης 
και βιώσιμης ανάπτυξης της αστικής περιοχής, για την 
επίτευξη της οποίας επιδιώκεται παράλληλα η προστα¬ 
σία και διατήρηση του φυσικού περιβάλλοντος και της 
πολιτιστικής κληρονομιάς, η οικονομική και κοινωνική 
συνοχή και η εξασφάλιση υγιών συνθηκών ανταγωνι¬ 
στικότητας στο χώρο. 

4. Υποχρεούται να λαμβάνει υπόψη τα εκάστοτε Ευ¬ 
ρωπαϊκά και διεθνή δεδομένα και τις νέες τάσεις δια¬ 
μόρφωσης του χώρου. 

5. Εστιάζει το κέντρο βάρους του περιεχομένου του 
σε ζητήματα αναπτυξιακού σχεδιασμού και προσδιορι¬ 
σμού του χωροταξικού ρόλου της υπό μελέτη αστικής 
περιοχής στην αντίστοιχη περιφέρεια, στο εθνικό δίκτυο 
και στον ευρωπαϊκό χώρο και να δίνει έμφαση στις πα¬ 
ραγωγικές δραστηριότητες και στην εξέλιξη τους. 

Οι στόχοι και οι κατευθύνσεις των τομέων παραγωγής 
πρέπει να εξειδικεύονται σε κλάδους που αποτελούν 
συγκριτικά πλεονεκτήματα για την περιοχή. 

6. Καθορίζει συγκεκριμένες κατευθύνσεις, προγραμ¬ 
ματικά μεγέθη και προτεραιότητες για το σχεδίασμά 
του αστικού, περιαστικού και εξωαστικού χώρου (που 
θα εμπεριέχουν τη νέα σχέση πόλης - υπαίθρου), με 
χρήση των μέσων σχεδιασμού του ν. 2742/1999 (ΠΕΧΠ, 
ΠΟΑΠΔ, ΣΟΑΠ), της δυνατότητας ενεργοποίησης που 
παρέχει ο συγκεκριμένο νόμος σε άλλα μέσα (ΓΠΣ, ΣΧΟ- 
ΟΑΠ) και της δημιουργίας οργανωμένων υποδοχέων 
δραστηριοτήτων. 

III. Αρχές Εκπόνησης Μελετών Ρυθμιστικού Σχεδίου 

1. Οι μητροπολιτικές περιοχές της Ελλάδας όπως και 
τα σημαντικά και κρίσιμα αστικά κέντρα περιφερειών 
της χώρας, παρουσιάζουν προβλήματα που απορρέουν 
από την αναπτυξιακή υστέρηση, δυσλειτουργία ή και 
αποπροσανατολισμό των δυνάμεων της παραγωγικής 
διαδικασίας, την έλλειψη επαρκών υποδομών, την έλλει¬ 
ψη τεχνολογικού εκσυγχρονισμού, τη γεωγραφική τους 
θέση κλπ. Πρόσθετα προβλήματα παρουσιάζονται και 
από την ανάγκη πραγματοποίησης νέων παραγωγικών 
επενδύσεων για το σχηματισμό κεφαλαίου σε τεχνολο¬ 
γίες αιχμής και τη γενικότερη διαρθρωτική προσαρμογή 
της ελληνικής οικονομίας στο έντονο ανταγωνιστικό 
περιβάλλον της ενιαίας αγοράς της διευρυμένης σή¬ 
μερα Ε.Ε. 

2. Οι παραπάνω αστικές περιοχές αποκτούν ένα νέο 
εθνικό και διεθνή ρόλο με τα νέα ευρωπαϊκά δεδομέ¬ 
να καθώς παρουσιάζονται ευκαιρίες και διανοίγονται 
αναπτυξιακές προοπτικές (κέντρα διαμετακόμισης και 
επιχειρηματικών πρωτοβουλιών, τουριστικοί και πολι¬ 
τιστικοί υποδοχείς, κοιτίδες προβολής και διάδοσης 
του ελληνικού πολιτισμού, κέντρα ερευνητικών και συ- 
νεδριακών δραστηριοτήτων, κέντρα υπηρεσιών υγείας 
και εκπαίδευσης κλπ.) μέσα από τις σχέσεις με την Ε.Ε. 
και το Μεσογειακό και Βαλκανικό χώρο. 

3. Το κάθε Ρ.Σ. πρέπει να ανταποκριθεί στις νέες συν¬ 
θήκες και προοπτικές όχι μόνο στο πλαίσιο της Ε.Ε., που 
επιβάλλει τα μεγάλα αστικά κέντρα να αποτελέσουν 
κόμβους αξόνων χωρικής ανάπτυξης, αλλά και πνεύμα 
του διευρυμένου δικτύου σημαντικών αστικών κέντρων, 
λόγω της ειδικής σημασίας που έχει η συσχέτιση του 
με το σχεδίασμά και την ανάπτυξη του εθνικού χώρου, 
για την επίτευξη οικονομικής συνοχής. 

4. Λόγω της σημαντικής γεωπολιτικής θέσης της Ελ¬ 
λάδας και των σημαντικών και κρίσιμων αστικών της 
κέντρων, σε σχέση με τις προσβάσεις από την Ε.Ε,, 
τα Βαλκάνια, τις Παραευξείνειες χώρες, την Ανατολική 
Μεσόγειο και τη Β.Αφρική, είναι δυνατόν, με επαρκείς 
υποδομές, υψηλό επίπεδο κατάρτισης και εξειδίκευσης 
του ανθρώπινου δυναμικού, οι περιοχές αυτές να με¬ 
τατραπούν σε περιοχές προτίμησης στο πλαίσιο του 
ελεύθερου ανταγωνισμού που επεκτείνεται συνεχώς. 

5. Βασική προϋπόθεση ανάπτυξης των περιφερεια¬ 
κών αστικών κέντρων και των Περιοχών τους, είναι ο 
τεχνολογικός και οργανωτικός εκσυγχρονισμός του 


παραγωγικού συστήματος σε όλους τους τομείς της 
οικονομίας και η βελτίωση της βιωσιμότητας των επι¬ 
χειρήσεων, ώστε να μπορέσουν να αντεπεξέλθουν στις 
νέες συνθήκες ανταγωνισμού. 

6. Κατά την εκπόνηση της μελέτης του Ρ.Σ. επιβάλ¬ 
λεται : 

6.1. Η διαπίστωση των νέων τάσεων στα κοινωνικά, 
οικονομικά, δημογραφικά και χωρικά χαρακτηριστικά 
και στη δομή και διάρθρωση του παραγωγικού δυναμι¬ 
κού κάθε σημαντικού και κρίσιμου αστικού κέντρου με 
έμφαση στον τριτογενή τομέα καθώς και στον ποιοτικό 
εκσυγχρονισμό των τομέων της οικονομίας προς την 
κατεύθυνση της βιώσιμης ανάπτυξης. 

6.2. Η κατοχύρωση και εδραίωση των νέων τάσεων 
που επικρατούν στην εξέλιξη του οικιστικού δικτύου 
που συνοψίζεται στην αραίωση των πυκνοτήτων των 
Πολεοδομικών Συγκροτημάτων και στην τόνωση του 
δικτύου του εξωαστικού χώρου, γεγονός που απαιτεί 
ολοκληρωμένο σχεδίασμά της κάθε περιοχής και εξει- 
δίκευση του μέσα από τοπικούς σχεδιασμούς όπως τα 
ΠΟΑΠΔ, ΓΠΣ κλπ. 

6.3. Η απόδοση ιδιαίτερης σημασίας στα προγράμματα 
των μεγάλων έργων υποδομής που βρίσκονται σε εξέ¬ 
λιξη ή σε έργα υποδομών που θα πρέπει να πραγματο¬ 
ποιηθούν. Διότι αυτά επηρεάζουν τη δομή, τη διάρθρωση 
και τη γενικότερη εξέλιξη της περιοχής κάθε σημαντικού 
αστικού κέντρου, και, για αυτό πρέπει να ενσωματωθούν 
στη διαδικασία σχεδιασμού, στο σύστημα χρήσεων γης 
και γενικότερα στη χωροταξική λειτουργία της περιοχής 
που καλύπτει το Ρ.Σ. 

6.4. Η ενίσχυση των αναπτυξιακών προοπτικών που 
διαγράφονται για κάθε περιοχή αστικού κέντρου στο 
διευρυμένο ρόλο που αναλαμβάνουν εξαιτίας της νέας 
γεωγραφίας που επικρατεί στον Εθνικό, Βαλκανικό, Με¬ 
σογειακό, Ευρωπαϊκό και Διεθνή χώρο. 

6.5. Η διατύπωση συγκεκριμένων προτεραιοτήτων σε 
θέματα σχεδιασμού χρήσεων γης και σαφών κατευ¬ 
θύνσεων δημιουργίας οργανωμένων υποδοχέων ανά¬ 
πτυξης των διάφορων δραστηριοτήτων (ΒΕΠΕ, ΠΟΤΑ, 
ΠΟΑΠΔ). 

IV. Στάδια Εκπόνησης Μελέτης Ρ.Σ. 

Στάδιο Α : Ανάλυση, Αξιολόγηση 

Στο στάδιο (Α) της μελέτης, που υποδιαιρείται σε τρία 
μέρη ΑΙ, ΑΙΙ, ΑΙΙΙ, περιλαμβάνεται η ανάλυση της υφιστά¬ 
μενης κατάστασης, η αξιολόγηση των δεδομένων, η 
διάγνωση των προοπτικών τάσεων της περιοχής μελέ¬ 
της, η επισήμανση των προβλημάτων και η διατύπωση 
εναλλακτικών προτάσεων. 

Μέρος ΑΙ 

Το Μέρος ΑΙ περιλαμβάνει οκτώ (8) Κεφάλαια και ανα- 
φέρεται σε όλα τα σχετικά θέματα (πλην των περιβαλ¬ 
λοντολογιών που περιλαμβάνονται στο Μέρος ΑΙΙ). Τα 
ειδικά αυτά θέματα που σημειώνονται παρακάτω, θα 
πρέπει να περιγράφονται με σαφήνεια και αναλυτικά σε 
κείμενο, αλλά και σε διαγράμματα ή χάρτες αναλόγου 
κλίμακας όπου θα παρουσιάζονται παραστατικά όλα 
τα στοιχεία τους. 

ΑΙ.1. Πληθυσμιακά στοιχεία 

Σε επίπεδο περιοχής μελέτης καταγράφονται ανα¬ 
λύονται και αξιολογούνται με ακρίβεια και σαφήνεια 
τα παρακάτω : 

1. Δημογραφικά στοιχεία 

1.1. Πληθυσμός 1971-1981-1991-2001 

1.2. Φυσική κίνηση πληθυσμού 

1.3. Δείκτες αστικοποίησης (αστικός, ημιαστικός-αγρο¬ 
τικός πληθυσμός) σε επίπεδο χώρας, περιφέρειας, νο¬ 
μών. 

1.4. Διάρθρωση πληθυσμού κατά φύλο και ηλικία (πυ¬ 
ραμίδες ηλικιών) σε επίπεδο νομού, αστικού, ημιαστικού, 
αγροτικού πληθυσμού. 

1.5. Μετανάστευση - κινητικότητα πληθυσμού. Μόνιμοι 
- προσωρινοί προορισμοί 

2. Κοινωνικά χαρακτηριστικά πληθυσμού. 

2.1. Διάρθρωση και μεταβολή μεγέθους νοικοκυριών 
κατά νομό, αστικές, ημιαστικές, αγροτικές περιοχές βά¬ 
σει απογραφών 1971-1981-1991-2001. 

2.2. Προέλευση πληθυσμού 

2.3. Μορφωτικό επίπεδο πληθυσμού (νομοί, αστικές, 
ημιαστικές, αγροτικές περιοχές) και σύγκριση σε επί¬ 
πεδο περιφέρειας, νομών, χώρας 

2.4. Κοινωνικός διαχωρισμός ομάδων πληθυσμού 

2.5. Μειονοτικές και μειονεκτικές ομάδες πληθυσμού 

3. Οικονομικά χαρακτηριστικά πληθυσμού. 

3.1. Οικονομικά και μη ενεργός πληθυσμός 

3.2. Απασχόληση κατά τομέα παραγωγής 

3.3. Ανεργία 

3.4. Μειονοτικές και μειονεκτικές ομάδες πληθυσμού 

4. Διατύπωση των βασικών συμπερασμάτων σε ό,τι 
αφορά στα πληθυσμιακά στοιχεία, σχετικά με την επι¬ 
κρατούσα κατάσταση, ως αποτέλεσμα τάσεων παρελ¬ 
θόντος, τις προοπτικές, τα προβλήματα και τις επιβε¬ 
βλημένες άμεσες ενέργειες. 

ΑΙ.2. Οικονομικά στοιχεία 

1. Διάρθρωση τομέων παραγωγής / Περιφέρεια, νομός, 
περιοχή μελέτης 

1.1. Πρωτογενής τομέας παραγωγής : Γεωργία (Βασικά 
είδη, έκταση, όγκος παραγωγής Διαχείριση, εμπορία). 
Κτηνοτροφία (Διάρθρωση ζωϊκού κεφαλαίου. Διαχείριση, 
εμπορία). Δάση και Αλιεία ανάλογα. 

1.2. Δευτερογενής τομέας παραγωγής : Μεταποίηση 
(Είδη, πρώτες ύλες. Παραγόμενα βασικά προϊόντα. Εξει- 
δίκευση - Σύγχρονη, παραδοσιακή. Τεχνολογικός εκσυγ¬ 
χρονισμός. Εξόρυξη : μεταλλεία - ορυχεία. Οικοδομική 
δραστηριότητα : Συνολική παραγωγικότητα, Κατοικία, 
Δημόσια έργα. Ιδιωτικές επενδύσεις. Πολιτική γης και 
κατοικίας : Τιμή γης, Ιδιοκτησιακό καθεστώς. 

1.3. Τριτογενής τομέας παραγωγής : Δημόσιος τομέ¬ 
ας υπηρεσιών, Ιδιωτικός τομέας υπηρεσιών, Εμπόριο : 
Χονδρικό - Λιανικό, Τουρισμός. 

1.4. Διάρθρωση Απασχόλησης. Απασχόληση κατά το¬ 
μέα παραγωγής. Οικονομικά ενεργός και μη πληθυσμός 
(βλ. και πληθυσμιακά στοιχεία). Ανεργία - Αγορά εργα¬ 
σίας. Επίπεδο εξειδίκευσης. 

2. Ακαθάριστο Εθνικό Προϊόν (ΑΕΠ) 

Περιφερειακό, κατά νομό. Σύγκριση με εθνικό και πε¬ 
ριφερειακό επίπεδο. 

3. Κύριες διασυνδέσεις 

Διακλαδικές, γεωγραφικές, οικονομικές ροές στο επί¬ 
πεδο της περιφέρειας της χώρας και στο εξωτερικό. 

4. Κύριες δραστηριότητες 

Ολες οι δραστηριότητες οι οποίες παίζουν κεντρικό 
ρόλο στη αναπτυξιακή φυσιογνωμία του μητροπολιτικού 
/ αστικού κέντρου. 

5. Συμπεράσματα. 

Διατύπωση των βασικών συμπερασμάτων σε ό,τι αφο¬ 
ρά στα οικονομικά στοιχεία, σχετικά με την επικρατού¬ 


σα κατάσταση, ως αποτέλεσμα τάσεων παρελθόντος, 
τις προοπτικές, τα προβλήματα και τις επιβεβλημένες 
άμεσες ενέργειες. 

ΑΙ.3. Χωροταξική Διάρθρωση και Οργάνωση 

1. Οικιστικό Δίκτυο (Περιφέρεια - νομός - περιοχή μελέ¬ 
της) (χάρτες σε κλίμακα 1:25.000 ή 1:50.000 ή 100.000) 

1.1. Πληθυσμιακή κατανομή κατά οικισμούς - Ιεραρχή¬ 
σεις. (Συσχετισμός με πληθυσμιακά στοιχεία ΑΙ.1). 

1.2. Κατανομή του οικιστικού δικτύου κατά διοικητικές 
ενότητες : Περιφερειακή - Νομαρχιακή Αυτοδιοίκηση 

- ΟΤΑ 1ου βαθμού. Άλλες υπηρεσίες του ευρύτερου 
Δημόσιου τομέα (κατά Υπουργεία, ΝΠΔΔ). Υπηρεσίες 
του ευρύτερου κοινωνικού τομέα π.χ. ΤΕΕ, ΟΕ, ΓΕΟΤΕΕ 
κ.α. Υπηρεσίες ιδιωτικού τομέα υπηρεσιών (τράπεζες, 
εμπόριο, ξενοδοχεία, ελεύθερα επαγγέλματα). 

1.3. Εντοπισμός Ροών - Μετακινήσεων : Συγκοινωνιακή 
εξυπηρέτηση, Μόνιμα, Εποχιακή ανάπτυξη. 

1.4. Εντοπισμός χωρικών οικιστικών συνόλων ή ενο¬ 
τήτων. 

1.5. Συμπεράσματα 

2. Τεχνική υποδομή (χάρτες σε κλίμακα 1:25.000 ή 
1:50.000) 

Υφιστάμενη υποδομή και προγραμματιζόμενα έργα 

- Προγραμματικό Πλαίσιο - σε εθνικό και ευρωπαϊκό 
επίπεδο για 

2.1. Δίκτυα μεταφορών: Χερσαία (οδικά δίκτυα : ιεράρ¬ 
χηση και περιγραφή υφιστάμενης κατάστασης οδικού 
δικτύου, φόρτοι κυκλοφορίας, μέσα μεταφοράς (IX, ΔΧ, 
...), χώροι στάθμευσης βαρέων οχημάτων. Σιδηροδρομικά 
δίκτυα - ανάλογα με τα οδικά. Θαλάσσια : ιεράρχηση 
λιμένων, κίνηση επιβατική, εμπορική, χερσαίες εγκατα¬ 
στάσεις λιμένων, συνδυασμένες λειτουργίες. Εναέρια : 
κατάσταση υφιστάμενων αερολιμένων, μήκη διαδρόμων, 
τεχνολογικός εξοπλισμός, αεροσταθμοί, δυνατότητες 
εξυπηρέτησης. Εντοπισμός δυσλειτουργιών του υφι¬ 
στάμενου δικτύου. 

2.2. Λοιπές τεχνικές υποδομές : δίκτυα τηλεπικοινωνι¬ 
ών και πληροφορικής, ενέργειας, διαχείρισης υγρών και 
στερεών αποβλήτων : απορρίμματα, απόβλητα, υδρο- 
δότησης, διαχείρισης υδάτινων πόρων : φράγματα, λι- 
μνοδεξαμενές, αντιπλημμυρική προστασία. 

2.3. Συμπεράσματα. 

3. Κοινωνική υποδομή 

3.1. Εκπαίδευση - Παιδεία. 

Α'βάθμια Εκπαίδευση (δημόσια, επ’ενοικίω, κατανο¬ 
μή κατά δημόσια και ιδιωτικά εκπαιδευτήρια). Β'βάθμια 
Εκπαίδευση (ανάλογα με την Α'βάθμια και επί πλέον 
νυχτερινά γυμνάσια, αριθμός φροντιστηρίων εισαγωγι¬ 
κών εξετάσεων, ξένων γλωσσών). Γ'βάθμια Εκπαίδευση 
(υφιστάμενες σχολές και τμήματα. Κτιριακές εγκατα¬ 
στάσεις. Εργαστηριακός εξοπλισμός. Αριθμός φοιτητών, 
ΔΕΠ, ΕΔΠ. Διοικητικό προσωπικό. Προβλεπόμενα νέα 
τμήματα). Πλαίσιο εφαρμογής πολιτικής δια βίου εκπαί¬ 
δευσης. Βιβλιοθήκες, ϋαΐα ΒαηΚ Λοιποί φορείς - μηχα¬ 
νισμοί τεχνολογικής, καινοτομικής υποστήριξης. 

3.2. Υγεία - Πρόνοια. 

Υφιστάμενο νοσοκομειακό δυναμικό. Κλινική - εργα¬ 
στηριακός εξοπλισμός. Ιατρικό, νοσηλευτικό δυναμικό. 
Ακτίνα εξυπηρέτησης. Κέντρα υγείας - Αγροτικά Ια¬ 
τρεία. Ιδιωτική κλινική. Ιατρεία - ιδιωτικά εργαστήρια. 
Βρεφονηπιακοί σταθμοί. Παιδικοί σταθμοί. ΚΑΠΗ, Σταθ¬ 
μοί ΑΜΕΑ. 

3.3. Αθλητισμός - Αναψυχή 

Αθλητικές εγκαταστάσεις κατά βασικές κατηγορίες. 
Οργανωμένοι χώροι αναψυχής, πάρκα. Αστικό - περια- 
στικό πράσινο. Φορείς διαχείρισης. Κέντρα αναψυχής 
σημαντικού μεγέθους και εμβέλειας. 

3.4. Πολιτιστική υποδομή 

Μουσεία, κινηματογράφοι, θέατρα, Αρχαιολογικοί χώ¬ 
ροι - Ιστορικοί Τόποι, παραδοσιακοί οικισμοί. Χώροι επε- 
τειακών εκδηλώσεων. Εκθεσιακοί - Συνεδριακοί χώροι. 
Σταθμοί Τ\/ τοπικής - περιφερειακής εμβέλειας. 

4. Διατύπωση των βασικών συμπερασμάτων σε ό,τι 
αφορά στη χωροταξική διάρθρωση και οργάνωση, σχε¬ 
τικά με την επικρατούσα κατάσταση, τις προοπτικές, τα 
προβλήματα και τις επιβεβλημένες άμεσες ενέργειες. 

ΑΙ.4. Χρήσεις γης - Διάρθρωση λειτουργιών (χάρτης 
σε κλίμακα 1:25.000 ή 1:50.000) 

Το κεφάλαιο αυτό αποτελεί συνθετική προσέγγιση 
όλων των προηγούμενων. Σε επίπεδο περιφέρειας ισχύει 
το ΠΠΧΣΑΑ. Σε επίπεδο νομού εξειδικεύεται το προ¬ 
ηγούμενο με βάση την παρούσα ανάλυση. Σε επίπεδο 
περιοχής μελέτης τυχαίνει λεπτομερέστερης προσέγ¬ 
γισης με παρουσίαση σε κατάλληλη κλίμακα. 

1. Χρήσεις γης ζωνικού εκτατικού επιπέδου. 

Ζώνες παραγωγής πρωτογενή τομέα παραγωγής 
(γεωργία, κτηνοτροφία, δάση, υδάτινες επιφάνειες, πο¬ 
ταμοί συνεχούς ροής και ρέματα ισχυρών εποχιακών 
ροών). Ζώνες τουριστικής ανάπτυξης. Ζώνες οικιστικής 
ανάπτυξης, εξάπλωση, διάχυση, π.χ. δεύτερη κατοικία 
αυθαίρετες κατασκευές κλπ. 

2. Χρήσεις γης αστικού χαρακτήρα - Σημειακές συ¬ 
γκεντρώσεις 

Οικισμοί (ενδεχομένως και με ποσοτική επεξεργασία 
πληθυσμιακών μεγεθών), ΒΙΠΕ, ΒΙΟΠΑ, ΒΕΠΕ, σφαγεία, 
άτυπες βιομηχανικές συγκεντρώσεις, που πιθανόν να 
τείνουν προς αξονικές αναπτύξεις χρήσεων γης. Τουρι¬ 
στικές συγκεντρώσεις. Εμπορευματικοί χώροι. Εξορύξεις. 
Συγκεντρώσεις γεωργικής παραγωγής. Αρχαιολογικοί 
χώροι. Παραδοσιακοί οικισμοί. 

3. Δίκτυα υποδομής - μεταφορών 

Δίκτυα χερσαίων μεταφορών. Δίκτυα υποδομής. Λι¬ 
μάνια. Αεροδρόμια. 

ΑΙ.5. Πολιτιστικό περιβάλλον (χάρτης σε κλίμακα 
1:25.000 ή 1:50.000) 

Καταγράφονται, αναλύονται, αξιολογούνται και σχο¬ 
λιάζονται οι παράμετροι του πολιτιστικού αποθέματος 
και των λοιπών αξιόλογων στοιχείων πολιτιστικού - αρ¬ 
χιτεκτονικού - ιστορικού περιβάλλοντος για την περιοχή 
του ΡΣ (αρχαιολογικοί χώροι, παραδοσιακοί οικισμοί, 
ιστορικοί τόποι κλπ.) στην περιοχή μελέτης του ΡΣ και 
σε ευρύτερη ζώνη εάν αυτό κριθεί αναγκαίο. 

ΑΙ.6. Ειδικές κατηγορίες χώρου. 

Παράκτιες περιοχές. Ορεινές περιοχές. Προβληματι¬ 
κές/ μειονεκτικές περιοχές. 

ΑΙ.7. Ρόλος του αστικού κέντρου 

Προσδιορίζεται αναλυτικά ο ρόλος του αστικού κέ¬ 
ντρου και της περιαστικής περιοχής του βάσει της νέας 
γεωγραφίας μέσα στον : Εθνικό χώρο, Βαλκανικό χώρο, 
Μεσογειακό χώρο, Ευρωπαϊκό χώρο. 

ΑΙ.8. Διάγνωση - Αξιολόγηση - Προοπτικές κλπ. 
(χάρτης σε κλίμακα 1:25.000 ή 1:50.000) 

1. Αξιολογείται η υφιστάμενη κατάσταση του κέντρου 
και της περιοχής του. 

2. Συνοψίζονται : οι αναπτυξιακές δυνατότητες, τα 
συγκριτικά πλεονεκτήματα. Οι πιθανές προοπτικές. 


3. Διατυπώνονται οι επικρατούσες τάσεις και προο¬ 
πτικές για την περιοχή του μητροπολιτικού κέντρου / 
αστικού κέντρου. 

4. Καταγράφονται τα προβλήματα / μειονεκτήματα. 

5. Μορφώνεται το πλαίσιο εφαρμογής πολεοδομικού 
σχεδιασμού. 

Μέρος ΑΙΙ 

Το μέρος αυτό (ΑΙΙ) περιλαμβάνει έντεκα (11) Κεφά¬ 
λαια, αφορά στην εκπόνηση Περιβαλλοντικής μελέτης 
και περιλαμβάνει την ανάλυση της υφιστάμενης κατά¬ 
στασης, την αξιολόγηση των δεδομένων, τη διάγνωση 
των προοπτικών τάσεων της περιοχής μελέτης, την 
επισήμανση των προβλημάτων και τη διατύπωση εναλ¬ 
λακτικών προτάσεων. Τα ειδικότερα θέματα στα οποία 
αναφέρεται η μελέτη και σημειώνονται παρακάτω, θα 
πρέπει να περιγραφούν με σαφήνεια και αναλυτικά σε 
κείμενο, αλλά και σε διαγράμματα ή χάρτες αναλόγου 
κλίμακας όπου θα παρουσιάζονται παραστατικά όλα 
τα στοιχεία τους. 

ΑΙΙ.1. Φυσικό περιβάλλον 

Καταγράφονται, αναλύονται, αξιολογούνται και σχο¬ 
λιάζονται από περιβαλλοντική σκοπιά οι παράμετροι 
του φυσικού και ανθρωπογενούς περιβάλλοντος στην 
περιοχή μελέτης του ΡΣ και σε ευρύτερη ζώνη εάν αυτό 
κριθεί αναγκαίο σύμφωνα με τα παρακάτω : 

1. Κατάσταση περιβάλλοντος 

Στο κεφάλαιο αυτό καταγράφονται, αναλύονται, αξι¬ 
ολογούνται και σχολιάζονται με ακρίβεια και σαφή¬ 
νεια, οι παράμετροι του φυσικού και ανθρωπογενούς 
περιβάλλοντος στην περιοχή μελέτης. Το βάθος και 
το εύρος της ανάλυσης σε κάθε περίπτωση θα πρέπει 
να ανταποκρίνεται και να συνδέεται με το μέγεθος 
των άμεσων και έμμεσων επιπτώσεων που αναμένονται 
από την ένταξη της περιοχής Μελέτης στο Ρυθμιστικό 
Σχέδιο. Η υφιστάμενη κατάσταση περιβάλλοντος απει¬ 
κονίζεται σε υπόβαθρα χαρτών κλ. 1:25.000 ή 1:50.000 
που χρησιμοποιούνται στην απεικόνιση της μελέτης του 
Ρυθμιστικού Σχεδίου. 

2. Περιοχή Περιβαλλοντικής διερεύνησης 

Προσδιορίζεται η περιοχή που επηρεάζεται από την 

ανάπτυξη του αστικού συγκροτήματος, στα φυσικά και 
ανθρωπογενή στοιχεία της οποίας έχει επιπτώσεις η 
ανάπτυξη αυτή. Ειδικότερα, σε ό,τι αφορά στο φυσικό 
περιβάλλον : αν η προς ανάπτυξη-ένταξη περιοχή ανα¬ 
πτύσσεται εν μέρει ή εξ ολοκλήρου εντός προστατευ- 
όμενης περιοχής (περιοχή εθνικού καταλόγου ΝΑΤΙΙΒΑ), 
υγροτοπικές προστατευόμενες περιοχές, περιοχές ειδι¬ 
κής διατήρησης της ορνιθοπανίδας (3ΡΑ), τότε ως πε¬ 
ριοχή Περιβαλλοντικής διερεύνησης ορίζεται ολόκληρη 
η προστατευόμενη περιοχή. Σχετικά με την απεικόνιση 
της περιοχής μελέτης, θα γίνεται παραπομπή σε υπό¬ 
βαθρα χαρτών που χρησιμοποιούνται στην απεικόνιση 
της μελέτης του Ρυθμιστικού Σχεδίου. 

3. Μη βιοτικά χαρακτηριστικά 

Τα μη βιοτικά χαρακτηριστικά της περιοχής μελέτης 
παρουσιάζονται συνοπτικά ως κλιματολογικά και βιο- 
κλιματικά, μορφολογικά και τοπιολογικά. 

Γεωλογική και υδρογεωλογική διερεύνηση της ευ¬ 
ρύτερης και της υπό ένταξης περιοχής (σύσταση και 
ποιότητα εδαφών, σεισμικότητα, ρήγματα ενεργά και 
ανενεργό, κροατικές πηγές, υπόγεια νερά, φαινόμενα 
ερημοποίησης κ.α.). 

Τα στοιχεία για το υδάτινο δυναμικό πρέπει να κατα¬ 
γράψουν σε αυτό το κεφάλαιο και όχι μόνο σαν χρήσεις 
νερού στην παρ. Α.ΙΙ.2.5. Η διερεύνηση γίνεται σε επίπεδο 
υδρολογικής λεκάνης (Οδηγία 2000/60). Τα στοιχεία για 
τα νερά συναρτώνται με τα κλιματολογικά δεδομένα. 

Καταγράφονται κατά είδος, συχνότητα και περιοχή εκ¬ 
δήλωσης τα έντονα καιρικά φαινόμενα και τα φαινόμενα 
φυσικών καταστροφών που εκδηλώνονται στην ευρύτερη 
και στην περιοχή μελέτης και εντοπίζονται χωρικά σε 
χάρτες (σεισμοί, πυρκαγιές, πλημμύρες, κατολισθήσεις, 
διάβρωση εδαφών από επιφανειακά νερά ή τη θάλασσα, 
ακτομηχανικά προβλήματα, φαινόμενα στερεομεταφοράς, 
έντονες βροχοπτώσεις, ανεμοθύελλες κ.α.). 

3. Χλωρίδα - Πανίδα - Βιοποικιλότητα 

4.1. Γενικά στοιχεία 

Για την περιοχή μελέτης δίδονται συνοπτικά, γενικά 
στοιχεία σχετικά με τη μορφή και την κατάσταση του 
φυσικού περιβάλλοντος, όπως αυτό αποτυπώνεται σε 
σχετικά στοιχεία του Υπουργείου Γεωργίας, της Εθνικής 
Στατιστικής Υπηρεσίας κλπ. και ειδικότερα : (α) αστικές 
περιοχές, (β) δασικές εκτάσεις, (γ) βοσκότοποι, (δ) γεωρ¬ 
γικές εκτάσεις (ε) Αγονες - βραχώδεις εκτάσεις και (στ) 
θεσμικά προστατευόμενες περιοχές. Τα παραπάνω πα¬ 
ρουσιάζονται σε υπόβαθρα χαρτών που χρησιμοποιούνται 
στην απεικόνιση της μελέτης του Ρυθμιστικού Σχεδίου. 

4.2. Ειδικές φυσικές περιοχές 

Εντός της περιοχής μελέτης καταγράφονται περιοχές 
που εμπίπτουν σε κάποια από τις ακόλουθες κατηγο¬ 
ρίες : Περιοχές ΒΑΜ8ΑΒ. Εθνικός κατάλογος περιοχών 
ΝαΙυΓ3 2000 (Οδηγία 92/43/ΕΟΚ). Ζώνες Ειδικής Προ¬ 
στασίας για την ορνιθοπανίδα (Οδηγία 79/4Θ9/ΕΟΚ). 
Εθνικοί Δρυμοί. 

Παρατίθενται συνοπτικά στοιχεία των παραπάνω πε¬ 
ριοχών που αφορούν τα όρια και τη έκτασή τους, το 
καθεστώς προστασίας και διαχείρισής τους. 

4.3. Αλλες φυσικές περιοχές 

Καταγράφονται άλλες φυσικές περιοχές όπως οι Σημα¬ 
ντικές Περιοχές για τα Πουλιά (ΙΒΑ), τα Τοπία Ιδιαίτερου 
Φυσικού Κάλλους, τα Αισθητικά Δάση, τα Μνημεία της 
Φύσης, τις περιοχές του προγράμματος Οοιίπθ της Ευρω¬ 
παϊκής Ένωσης, τα Καταφύγια Αγριας Ζωής κλπ. Για τις 
περιοχές αυτές παρατίθενται συνοπτικά, γενικά στοιχεία 
που αφορούν στα χαρακτηριστικά που στοιχειοθετούν την 
περιβαλλοντική σημασία της κάθε περιοχής. 

4.4. Περιγραφή της φυσικής διαμόρφωσης 

Περιγράφεται το φυσικό περιβάλλον της περιοχής 

μελέτης και αξιολογούνται οι επιπτώσεις στα χερσαία 
και θαλάσσια οικοσυστήματα από τους οικισμούς και 
τις άλλες ανθρωπογενείς παρεμβάσεις στην περιοχή 
μελέτης. Επίσης γίνεται κατ'αρχήν αξιολόγηση της ση¬ 
μασίας της περιοχής μελέτης για τη διατήρηση της 
οικολογικής ισορροπίας στο ευρύτερο γεωγραφικό 
πλαίσιο και διαχείριση του τόπου. Τα παραπάνω παρου¬ 
σιάζονται σε υπόβαθρα χαρτών που χρησιμοποιούνται 
στην απεικόνιση της μελέτης του Ρυθμιστικού Σχεδίου. 
Στις ανθρωπογενείς παρεμβάσεις να καταγραφούν και 
οι αποψιλώσεις εδαφών από τη φυσική βλάστηση για 
γεωργική ή οικιστική χρήση είτε λόγω πυρκαγιάς (περι¬ 
οχές επικίνδυνες για εκδήλωση κατολισθήσεων). 

Α.ΙΙ.2. Ανθρωπογενές περιβάλλον 

1. Περιγράφονται συνοπτικά και αξιολογούνται οι υφι¬ 
στάμενες τεχνικές υποδομές στην περιοχή μελέτης (οδι¬ 
κό - σιδηροδρομικό δίκτυο, λιμάνια, αεροδρόμια, δίκτυα 


ύδρευσης - αποχέτευσης, εγκαταστάσεις επεξεργασίας 
λυμάτων, εγκαταστάσεις επεξεργασίας και διάθεσης 
απορριμμάτων). 

Ακόμη καταγράφεται η εφαρμογή του εγκεκριμένου 
Περιφερειακού Σχεδίου Διαχείρισης Αποβλήτων (ΠΕΣΔΑ) 
στην περιοχή μελέτης, εντοπίζονται οι επιμέρους υποδο¬ 
μές [Σταθμός Μεταφόρτωσης Αποβλήτων (ΣΜΑ), Κέντρο 
Διαλογής Ανακυκλώσιμων Υλικών (ΚΔΑΥ), Χώρος Υγειο¬ 
νομικής Ταφής Αποβλήτων (ΧΥΤΑ), χώροι προσωρινής 
αποθήκευσης κλπ. μη επικινδύνων στερεών αποβλήτων, 
χώροι στάθμευσης απορριμματοφόρων] όπως επίσης και 
οι διαδρομές που ακολουθούν τα απορριμματοφόρα. 

Καταγραφή των υφιστάμενων ή προγραμματιζόμενων 
υποδομών διαχείρισης μη επικινδύνων και επικινδύνων 
βιομηχανικών αποβλήτων στην περιοχή μελέτης σύμ¬ 
φωνα με τον Εθνικό Σχεδίασμά Διαχείρισης Επικινδύνων 
Αποβλήτων. 

2. Γίνεται σύντομη καταγραφή των κυριότερων πη¬ 
γών ρύπανσης που υπάρχουν στην περιοχή μελέτης 
(βιομηχανικές συγκεντρώσεις, υποβάθμιση τουριστικών 
πόρων κλπ.). 

Στις πηγές ρύπανσης περιλαμβάνονται επίσης οι ανε¬ 
ξέλεγκτες χωματερές και οι εναποθέσεις μπάζων σε 
φυσικούς αποδέκτες, η πιθανή δυσλειτουργία ή κακή 
διαχείριση των εγκαταστάσεων βιολογικών καθαρισμών 
ή και των χώρων υγειονομικής ταφής (οσμές, έντομα, 
τρωκτικά) και άλλων υποδομών. 

3. Γίνεται συνοπτική περιγραφή των πιέσεων που υφί- 
στανται οι διάφοροι τομείς περιβάλλοντος (αέρας, νερά, 
έδαφος, φυσικό περιβάλλον κλπ.) από την ανάπτυξη 
έργων και παραγωγικών δραστηριοτήτων της περιοχής 
(γεωργία, κτηνοτροφία, αλιεία, τουρισμός κλπ.). Δίνονται 
βασικά στοιχεία εκμετάλλευσης των φυσικών πόρων. 

4. Γίνεται εκτίμηση και αξιολόγηση της ποιότητας του 
ατμοσφαιρικού περιβάλλοντος στην περιοχή μελέτης με 
βάση τα υφιστάμενα στοιχεία μετρήσεων του Εθνικού 
Δικτύου Ποιότητας της Ατμόσφαιρας ή άλλων αξιόπιστων 
σταθμών που υπάρχουν στην περιοχή, ή ελλείψει των 
στοιχείων αυτών, με βάση τις αποτιμήσεις που περιέχονται 
στις επίσημες εκθέσεις του ΥΠΕΧΩΔΕ ή του Ευρωπαϊκού 
Οργανισμού Περιβάλλοντος. Από τα διαθέσιμα στοιχεία 
θα χρησιμοποιούνται αυτά που βρίσκονται πλησιέστερα 
στην περιοχή μελέτης ή αυτά που τεκμηριωμένα μπορούν 
να θεωρηθούν ως αντιπροσωπευτικά της ποιότητας του 
ατμοσφαιρικού περιβάλλοντος. 

5. Περιγράφεται το υδάτινο δυναμικό της περιοχής 
μελέτης (υπόγεια νερά, γλυκά επιφανειακά νερά, θα¬ 
λάσσια νερά) στοιχεία σχετικά με την υδροληψία και 
την προστασία αυτών από την διάθεση των αποβλήτων. 
Γίνεται αναφορά στην σημαντικότητα των υδατικών 
πόρων (οικοδομική, οικονομική, κοινωνική, αναπτυξιακή 
κλπ.). Δίνονται στοιχεία χρήσεων των υδάτινών πόρων 
(άρδευση, ύδρευση, ενέργεια, βιομηχανία, διατήρηση 
οικολογικής ισορροπίας κλπ.). 

6. Γίνεται εκτίμηση και αξιολόγηση της ποιότητας των 
επιφανειακών και υπογείων νερών στην περιοχή μελέτης 
η οποία θα γίνεται με βάση τα διαθέσιμα στοιχεία μετρή¬ 
σεων ποιότητας νερών (από το Εθνικό Δίκτυο Ποιότητας 
Νερών ή από άλλα αξιόπιστα προγράμματα και Φορείς), 
ή με βάση τις διαθέσιμες πληροφορίες για τις δραστηρι¬ 
ότητες που πιθανόν επηρεάζουν την ποιότητα των νερών, 
αλλά και με βάση διάφορες μακροσκοπικές παρατηρήσεις, 
όπως, π.χ. η ποικιλότητα και ποσότητα αλιευμάτων. 

Α.ΙΙ.3. Αστικό περιβάλλον 

Γίνεται περιγραφή της κατάστασης του Αστικού Πε¬ 
ριβάλλοντος και αξιολόγηση του από περιβαλλοντικής 
σκοπιάς και ειδικότερα : 

Εκτιμάται η υφιστάμενη στάθμη θορύβου, με χρήση 
των στοιχείων από τυχόν υπάρχουσες καταγραφές. 

Εντοπίζονται τυχόν δονήσεις και ακτινοβολίες από 
υφιστάμενες πηγές σε ζώνη πέριξ της προς πολεοδό¬ 
μηση περιοχής. 

Εντοπίζονται περιοχές ή σημεία στα οποία εκδηλώνε¬ 
ται οπτική ρύπανση. Εντοπισμός πηγών φωτορύπανσης 
και θίγόμενων περιοχών. 

Α.ΙΙ.4. Αγροτικός χώρος 

Γίνεται περιγραφή της κατάστασης του Αγροτικού Χώ¬ 
ρου και αξιολόγησή του από περιβαλλοντικής σκοπιάς. 

Α.ΙΙ.5. Περιγραφή εναλλακτικών λύσεων 

1. Εξετάζονται και περιγράφονται εναλλακτικές λύσεις 

- σενάρια ως προς τις προτεινόμενες χρήσεις εντός της 
υπό ανάπτυξη περιοχής. 

2. Τεκμηρίωση της απόρριψης των εναλλακτικών λύ¬ 
σεων - σεναρίων σε σχέση με την προτεινόμενη λύση 

- σενάριο. 

Α.ΙΙ.6. Προτεινόμενος σχεδιασμός 

Περιγράφεται, από τις εξετασθείσες εναλλακτικές λύ¬ 
σεις, η κατ'αρχήν προτεινόμενη για υλοποίηση με βάση 
τα κριτήρια της μέγιστης απόδοσης και της μικρότερης 
επιβάρυνσης του περιβάλλοντος. Ειδικότερα γίνεται: 

Εκτίμηση και τεκμηρίωση ότι η προτεινόμενη λύση εί¬ 
ναι συμβατή με τις προτάσεις του Περιφερειακού Πλαι¬ 
σίου Χωροταξικού Σχεδιασμού και Αειφόρου Ανάπτυξης. 
Η προτεινόμενη λύση πρέπει να εναρμονίζεται με τις 
επιλογές και τα έργα διαχείρισης στερεών αποβλήτων 
(μέγεθος, εξυπηρετούμενος πληθυσμός κλπ.) που έχουν 
εγκριθεί για την περιοχή μελέτης από το αντίστοιχο 
Περιφερειακό πλαίσιο. 

Εκτίμηση του αναμενόμενου κυκλοφοριακού φόρτου 
ή των διαφοροποιήσεων στην κυκλοφορία που θα προ¬ 
κόψουν (π.χ. ανακατανομή των κυκλοφοριακών φόρτων), 
στοιχεία χρήσης νερού, κατανάλωσης ενέργειας και 
καυσίμων, των κυριότερων εκπομπών αποβλήτων (αέρια, 
υγρά, στερεά, θόρυβος κλπ.) και εντοπίζονται οι κύριες 
και σημαντικές πηγές ρύπανσης. 

Α.ΙΙ.7. Τάσεις εξέλιξης του περιβάλλοντος 

Εκτιμάται η μελλοντική κατάσταση του περιβάλλο¬ 
ντος στην περίπτωση μη υλοποίησης του Ρυθμιστικού 
Σχεδίου της περιοχής για εκείνες τις περιβαλλοντικές 
παραμέτρους για τις οποίες μπορούν να γίνουν προ¬ 
βλέψεις με βάση υπάρχοντα στοιχεία (οικοσυστήματα, 
πληθυσμοί, κυκλοφοριακοί φόρτοι, επίπεδα θορύβου και 
δονήσεων, παραγωγικοί τομείς, δομημένο περιβάλλον, 
χρήσεις γης, τεχνικές υποδομές κ.α.). 

Α.ΙΙ.8. Περιβαλλοντικές επιπτώσεις 

Στο Κεφάλαιο αυτό γίνεται κατ'αρχήν εκτίμηση και 
αξιολόγηση των περιβαλλοντικών επιπτώσεων του προ- 
τεινόμενου Ρυθμιστικού Σχεδίου και των εναλλακτικών 
λύσεων. Ειδικότερα : 

1. Εντοπίζονται και περιγράφονται συνοπτικά, με την 
απαραίτητη όμως τεκμηρίωση, οι σημαντικότερες επι¬ 
πτώσεις στο φυσικό και ανθρωπογενές περιβάλλον από 
τις προτάσεις του Ρυθμιστικού Σχεδίου για την οικιστική 
ανάπτυξη και για τον καθορισμό αναπτυξιακών ζωνών 
παραγωγικών και λοιπών δραστηριοτήτων, για κάθε 
μια από τις εναλλακτικές προτάσεις και σε μεγαλύτερο 
βάθος για την προτεινόμενη λύση. 


2. Εκτιμώνται και αξιολογούνται σε κατ'αρχήν επίπεδο 
οι επιπτώσεις στα μη βιοτικά χαρακτηριστικά (κλιματο- 
λογικά και βιοκλιματικά, μορφολογικά και τοπιολογικά, 
γεωλογικά και εδαφολογικά), στο φυσικό και στο αν- 
θρωπογενές περιβάλλον (χωροταξικός σχεδιασμός, χρή¬ 
σεις γης, δομημένο περιβάλλον, ιστορικό και πολιτιστικό 
περιβάλλον, κοινωνικοοικονομικό περιβάλλον, υποδομές, 
ατμοσφαιρικό και ακουστικό περιβάλλον, δονήσεις και 
ακτινοβολίες, επιφανειακά και υπόγεια νερά). 

Α.ΙΙ.9. Κατευθύνσεις αντιμετώπισης των περιβαλλοντι¬ 
κών επιπτώσεων. 

Στο Κεφάλαιο αυτό περιγράφονται συνοπτικά και σε 
επίπεδο κατευθύνσεων τα προτεινόμενα μέτρα αντι¬ 
μετώπισης των επιπτώσεων που προκαλούνται από τις 
προτάσεις του Ρυθμιστικού Σχεδίου για την οικιστική, 
παραγωγική και εν γένει ανάπτυξη της περιοχής που 
οριοθετείται με το σχέδιο αυτό και από την υλοποίηση 
των βασικών έργων τεχνικών υποδομών. Τα μέτρα αυτά 
αφορούν όλες τις εναλλακτικές λύσεις, αξιολογούνται 
και κατατάσσονται κατά αύξουσα σειρά περιβαλλοντι¬ 
κής επιβάρυνσης, λαμβανομένων όμως υπόψη των προ- 
αναφερόμενων προτάσεων επανορθωτικών μέτρων. 

Α.ΙΙ.10. Περιβαλλοντικοί'Οροι 

Οι περιβαλλοντικοί όροι είναι τα συνοπτικά και κω- 
δικοποιημένα μέτρα, τα οποία προτείνονται να αποτε- 
λέσουν το περιεχόμενο της κανονιστικής πράξης των 
αρμοδίων αρχών, με την οποία επιβάλλονται οι όροι 
που διέπουν την κατασκευή και λειτουργία των έργων 
και δραστηριοτήτων στην περιοχή μελέτης. 

Α.ΙΙ.ΪΙ. Φωτογραφική απεικόνιση 

Παρουσιάζονται αντιπροσωπευτικές φωτογραφίες της 
περιοχής μελέτης, με κατάλληλη σήμανση των θέσεων λή¬ 
ψης των φωτογραφιών σε χάρτη κατάλληλης κλίμακας. 

Μέρος ΑΙΙΙ 

Στο μέρος αυτό καταγράφονται αναλυτικά : 

1. Γενικά συμπεράσματα, σχετικά με : την υφιστάμενη 
κατάσταση, τις δυνατότητες ανάπτυξης, τις τάσεις και 
προοπτικές, τα προβλήματα και το πλαίσιο εφαρμογής 
του Ρυθμιστικού Σχεδιασμού. 

2. Εναλλακτικές Προτάσεις με βάση την αξιολόγηση. 
Προτείνονται εναλλακτικές προτάσεις - λύσεις για τη 
μελλοντική ανάπτυξη της αστικής περιοχής και επιλέ¬ 
γεται αυτή που αιτιολογημένα έχει τις περισσότερες 
πιθανότητες υλοποίησης. Κάθε εναλλακτική πρόταση 
περιλαμβάνει: 

α. Βασικές υποθέσεις / επιλογές για το αναπτυξιακό 
πλαίσιο της. Δηλαδή για τον πληθυσμό, το ΑΕΠ, την 
απασχόληση, την τομεακή διάρθρωση, την ανταγωνι¬ 
στικότητα κλπ. 

β. Βασικές υποθέσεις / επιλογές για την ένταξη της 
στον ευρύτερο χώρο, τη συνολική χωρική δομή, τη δι¬ 
άρθρωση δομής οργάνωσης του αστικού χώρου, τις 
βασικές χρήσεις γης, τις υποδομές και την προστασία 
του περιβάλλοντος. 

3. Αμεσες ενέργειες. 

ΣΤΑΔΙΟ Β Πρόταση - Ρυθμιστικό Σχέδιο και Πρόγραμ¬ 
μα Προστασίας Περιβάλλοντος (χάρτης σε κλίμακα 
1:25.000 ή 1:50.000) 

Στο στάδιο (Β) διατυπώνεται η συνολική και τελική 
πρόταση Ρυθμιστικού Σχεδίου, μέσω του προσδιορι¬ 
σμού γενικών και ειδικών στόχων, ο τρόπος και χρόνος 
επίτευξης τους, μέσω του προγράμματος δράσης και 
του αντίστοιχου χρονοδιαγράμματος, οι μηχανισμοί 

παρακολούθησης για την εφαρμογή τους καθώς και 
κάθε άλλο μέτρο ορθής εφαρμογής του. Η πρόταση 
διατυπώνεται με σαφήνεια σε κείμενο και σε χάρτες 
αναλόγου κλίμακας όπου θα αναλύονται παραστατικά 
όλα τα στοιχεία της πρότασης. 

Β.1. Γενικοί στόχοι 

Ως γενικοί στόχοι που απαιτείται να καλύπτουν οι 
προτάσεις ορίζονται οι παρακάτω : 

1. Ενίσχυση του ρόλου της περιοχής στη περιφέρεια, 
στον εθνικό και διεθνή χώρο αλλά και ανάμεσα σε άλλα 
μητροπολιτικά κέντρα σε εθνικό επίπεδο και στις δια- 
περιφερειακές αλληλεξαρτήσεις. Ακόμα, ανάδειξή του 
ηγετικού ρόλου στο σύστημα των αστικών κέντρων και, 
γενικότερα, των αστικών αναπτύξεων καθώς και στην 
επιθυμητή «εταιρική σχέση»: πόλη - ύπαιθρος. 

2. Τόνωση και ανάδειξη των συγκριτικών αναπτυξιακών 
πλεονεκτημάτων της περιοχής. 

3. Επίτευξη ισόρροπης και βιώσιμης ανάπτυξης για την 
περιοχή μέσω καθορισμού επιθυμητών πληθυσμιακών, 
δημογραφικών, αναπτυξιακών μεγεθών και κοινωνικής 
δομής και διασφάλιση ποιότητας φυσικού, πολιτιστικού 
και ανθρωπογενούς περιβάλλοντος. 

Β.2. Ειδικοί στόχοι 

Ειδικότερα ως επιδιωκόμενοι στόχοι πρέπει να θεω¬ 
ρηθούν οι εξής : 

1. Η πλήρης και κατάλληλη οργάνωση της περιοχής 
βάσει των σχέσεων που υφίστανται ή πρόκειται να δη- 
μιουργηθούν σε χωρικό επίπεδο (διοικητικές, παροχής 
υπηρεσιών, συναλλαγών). 

2. Η διαμόρφωση χωρικών ενοτήτων (στον αστικό και 
εξωαστικό χώρο) για την οργάνωση των τομέων της 
οικονομίας, της οικιστικής ανάπτυξης και την αποφυγή 
συγκρούσεων χρήσεων γης και μη συμβατότητάς τους. 

3. Ο προσδιορισμός κατευθύνσεων και όρων για χα¬ 
μηλότερου επιπέδου σχεδίασμά (ΓΠΣ/ΣΧΟΟΑΠ) και των 
αντιστοίχων δεσμεύσεων σε χρονικούς ορίζοντες βρα¬ 
χυχρόνιων και μεσοχρόνιων κλπ. χρονοδιαγραμμάτων. 
Σε αυτά τα επίπεδα σχεδιασμού μπορούν να προσδι¬ 
οριστούν περαιτέρω οι απαραίτητες αναπλάσεις και 
σημειακές χωροθετήσεις. 

4. Ο προσδιορισμός ζωνών ανάπτυξης της γεωργίας 
και προστασίας του φυσικού και πολιτιστικού περιβάλ¬ 
λοντος. 

5. Η χωροθέτηση ΒΕΠΕ, ΠΟΤΑ, ΠΟΑΠΔ και λοιπών 
παραγωγικών υποδομών. 

6. Ο προσδιορισμός κατευθύνσεων για την ανάπτυξη 
ΠΕΡΠΟ για κατοικία κλπ. 

7. Η ιεράρχηση του οικιστικού δικτύου, ως δομή και δι¬ 
άρθρωση από απόψεως παροχής κοινωνικών, μεταφορι¬ 
κών και τεχνικών υποδομών, επιθυμητών πληθυσμιακών 
μεγεθών κλπ. σύμφωνα και με το στόχο Β.1.1. 

8. Η περιγραφή των έργων υποδομής που είναι απα¬ 
ραίτητα για την καλύτερη λειτουργία της μητροπολι- 
τικής περιοχής και τη βελτίωση της ποιότητας ζωής 
των κατοίκων της. 

9. Η περιγραφή των υποδομών Διαχείρισης Αποβλή¬ 
των (ΧΥΤΑ, Σταθμοί Μεταφόρτωσης κλπ.) και Επεξερ¬ 
γασίας λυμάτων. 

Β.3. Διοίκηση 

Η πρόταση θα πρέπει να καλύψει επαρκώς τεκμηρι¬ 
ωμένα τα θέματα : 

1. Χωρικού σχεδιασμού. 

2. Αστικής - οικονομικής ανάπτυξης. 


3. Τεχνικής υποδομής - μεταφορών. 

4. Περιβάλλοντος. 

5. Κοινωνικής πολιτικής. 

6. Αστυνόμευσης / Πολιτικών έκτακτης ανάγκης και 
ασφάλειας. 

7. Διαδημοτικών συνεργασιών, σε θέματα όπως : Η 
ασφάλεια, ο συγκοινωνιακός σχεδιασμός, η κατανομή 
1ου και 2ου βαθμού εκπαίδευσης, το περιαστικό πράσινο, 
η αντιπλημμυρική προστασία, η ενέργεια - τηλεπικονω- 
νίες κλπ. Η διαχείριση υγρών αποβλήτων, απορριμμάτων 
(ΧΥΤΑ). Ο/οι Σταθμοί βιολογικού καθαρισμού. 

Β.4. Πλαίσιο δράσης 

1. Πρόγραμμα Εφαρμογής Ρυθμιστικού Σχεδίου και 
Προστασίας Περιβάλλοντος. 

2. Χρονοδιάγραμμα εφαρμογής δετίας, ΙΟετίας, 20ετίας 
και χρόνων αναθεώρησης. 

3. Προϋπολογισμός κόστους βασικών υποδομών και 
παρεμβάσεων. 

4. Εξασφάλιση Πόρων (Δημόσιο, ΟΤΑ, αυτοχρηματο¬ 
δότηση, ιδιωτικές επενδύσεις κλπ). 

V. Υπόβαθρα 

Τα Ρυθμιστικά Σχέδια εκπονούνται σε ψηφιοποιημένα 
υπόβαθρα χαρτογραφικού υλικού προέλευσης ΓΥΣ ή 
ΟΚΧΕ ή άλλης Δημόσιας Υπηρεσίας, σε κλίμακα που 
απαιτείται κατά περίπτωση. Ως προβολικό σύστημα θα 
χρησιμοποιηθεί το ΕΓΣΑ '87. Σε κάθε περίπτωση τα 
παραδοτέα στοιχεία που καθορίζονται στους χάρτες θα 
παραδοθούν ως δομημένη διανυσματική πληροφορία. 

Β. Καθορίζεται προεκτιμώμενη αμοιβή για την εκπό¬ 
νηση μελετών Ρυθμιστικών Σχεδίων και Προγραμμάτων 
Προστασίας Περιβάλλοντος των ευρύτερων περιοχών 
των αστικών συγκροτημάτων της παραγράφου 1 του 
άρθρου 2 του ν. 2508/1997 ως εξής : 

1. Ορίζεται κατ'αποκοπή τίμημα εκατόν ογδόντα χιλιά¬ 
δες (180.000) ευρώ για τη μελέτη Ρ.Σ. για κάθε ένα από 
τα αναφερόμενα αστικά συγκροτήματα της παραπάνω 
παραγράφου. 

2. Η προεκτιμώμενη αμοιβή επιμερίζεται σε 50% για 
το Α' στάδιο της μελέτης (ανάλυση, αξιολόγηση) και 
50% για το Β' στάδιο (πρόταση). 

Ειδικότερα : 

α. η αμοιβή του Α' σταδίου επιμερίζεται σε 35% της 
συνολικής αμοιβής για τα Μέρη Α.Ι και Α.ΙΙΙ και σε 15% 
της συνολικής αμοιβής για το Μέρος Α.ΙΙ (Περιβαλλο¬ 
ντική Μελέτη). 

β. η αμοιβή του Β' σταδίου επιμερίζεται σε 30% της 
συνολικής αμοιβής το οποίο καταβάλλεται με την υπο¬ 
βολής του Β' σταδίου της μελέτης, σε 15% το οποίο 
καταβάλλεται μετά την οριστικοποίηση της πρότασης 
του Ρ.Σ. όπως αυτή γίνεται μετά τις συμμετοχικές δι¬ 
αδικασίες και σε 5% το οποίο καταβάλλεται μετά την 
έγκριση του Ρ.Σ. 

γ. η προκαταβολή ύψους 15% της συνολικής αμοιβής 
αποσβένυται εξ ολοκλήρου με την παράδοση του Α' 
σταδίου της μελέτης. 

Γ. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ : νννννν.θΐ^ΐ' - θ-γπθΜ: \Λ/θ6ΓΤΊ35ίβΓ @ θ1·9γ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

εθβο 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 
1 θυτο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ίηΐθπίθΐ: ΗΙΙρ://νι/νννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Α'(Νόμοι, Π.Δ., Συμβάσεις κτλ.) 225€ 

Β' (Υπουργικές αποφάσεις κτλ.) 320 € 

Γ (Διορισμοί, απολύσεις κτλ. Δημ. Υπαλλήλων) 65 € 

Δ' (Απαλλοτριώσεις, πολεοδομία κτλ.) 320 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ 

Παράρτημα (Προκηρύξεις θέσεων ΔΕΠ κτλ.) 33 € 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 

Ανωτάτου Ειδικού Δικαστηρίου (Α.Ε.Δ.) 10 € 

Ανωνύμων Εταιρειών & Ε.Π.Ε. 2.250 € 

Διακηρύξεων Δημοσίων Συμβάσεων (Δ.Δ.Σ.) 225 € 

Πρώτο (Α'), Δεύτερο (Β') και Τέταρτο (Δ') 


Από το ΙηΙθΓηθί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


1 Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυ¬ 
δρομικά έξοδα. 

1 Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυΓΟ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















